రవిశంకర్ వర్మ

రవిశంకర్ వర్మ గొట్టుముక్కల ఆంధ్రప్రదేశ్ కు చెందిన వ్యాపారవేత్త, సినీ నిర్మాత. వ్యాపార రంగంలోనే కాకుండా సినిమా నిర్మాణరంగంలో కూడా తనదైన ముద్ర వేసిన రవిశంకర్ యువ పారిశ్రామికవేత్తలకు స్ఫూర్తిదాయకమైన వ్యక్తిగా నిలుస్తున్నారు. ప్రముఖ దర్శకుడు రామ్ గోపాల్ వర్మతో కలిసి శారీ సినిమాను నిర్మించారు.

 నేపథ్యం, జననం 
రవిశంకర్ వర్మ 1976, డిసెంబరు 7న అజయ్ కుమార్ రాజు, అన్నపూర్ణ దంపతులకు పశ్చిమ గోదావరి జిల్లాలోని భీమవరంలో జన్మించారు.

 విద్యాభ్యాసం 
రవిశంకర్ వర్మ తన విద్యాభ్యాసాన్ని కాకినాడలో పూర్తి చేశారు. ఆయన బిఎస్సీ కంప్యూటర్ సైన్స్ లో పట్టభద్రులయ్యారు.

 వ్యక్తిగత జీవితం 
రవిశంకర్ వర్మకు సుప్రియ వివాహం జరిగింది. వారికి ఒక సంతానం.

 వ్యాపార రంగం 
రవిశంకర్ వర్మ 18 సంవత్సరాల వయస్సులో డిగ్రీ చదువుతున్నప్పుడే వ్యాపార రంగంలోకి అడుగుపెట్టారు. ఆర్వి రియాలిటీ పేరుతో 25 సంవత్సరాలకు పైగా రియల్ ఎస్టేట్ రంగంలో అత్యున్నత ప్రమాణాలను నెలకొల్పారు. బెంగళూరు, హైదరాబాద్, గోవా, విశాఖపట్నం, పశ్చిమ కనుమలలోని నీలగిరిలో తన వ్యాపారాన్ని విస్తరించారు. డ్రోనెక్స్ పేరుతో డ్రోన్ల తయారీ, రిసార్ట్స్ వ్యాపారాలతోపాటు అనేక స్టార్టప్‌లలో పెట్టుబడులు పెట్టి యువ పారిశ్రామికవేత్తలను ప్రోత్సహిస్తున్నారు.

 సినిమా నిర్మాణం 
ప్రముఖ దర్శకుడు రామ్ గోపాల్ వర్మ పరిచయంతో రవిశంకర్ వర్మ సినిమా నిర్మాణ రంగంలోకి ప్రవేశించారు. రామ్ గోపాల్ వర్మతో కలిసి ఆర్జీవి ఆర్వీ ప్రొడక్షన్స్ ఎల్ఎల్పీ, ఆర్జీవి డెన్ మ్యూజిక్ లేబుల్ సంస్థలు స్థాపించారు, సినిమాలు & వెబ్ సిరీస్ లు నిర్మించారు.

నిర్మాతగా

 శారీ (2025)
 రష్

 మూలాలు 

వర్గం:1976 జననాలు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా వ్యాపారవేత్తలు
వర్గం:పశ్చిమ గోదావరి జిల్లా సినిమా నిర్మాతలు
వర్గం:జీవిస్తున్న ప్రజలు